OzLabs/hebrew-wiki-articles huggingface dataset:
דורון זגר

דורון זגר (נולד ב-1957) קרדיולוג, משנת 2016 מכהן כמנהל המערך הקרדיולוגי במרכז הרפואי האוניברסיטאי סורוקה פרופסור מן המנין לקרדיולוגיה באוניברסיטת בן-גוריון בנגב. הוא נשיא האיגוד הקרדיולוגי בישראל החל מ-2019.

==ביוגרפיה==
זגר החל את לימודי הרפואה שלו בהיותו בן 18 בשנת 1975, הוא למד מאז ועד 1982 בפקולטה לרפואה ע"ש רפפורט בטכניון בחיפה. לאחר שירות צבאי במסגרת העתודה האקדמית התמחה ברפואה פנימית (1986–1989) והתמחות על בקרדיולוגיה (1989–1992) בבית החולים הדסה בירושלים. 

ב-1992 נסע לארצות הברית והשתלם במשך שנתיים בקרדיולוגיה במרכז הרפואי "Cedars Sinai" שבלוס אנג'לס, קליפורניה.

הוא שב לישראל ובשנת 2001 התמנה כמנהל יחידת טיפול נמרץ לב בסורוקה.

זגר נושא תפקידים בכירים בתחום רפואת הלב; בין השנים 2011–2007 כיהן כמזכיר כללי של האיגוד הקרדיולוגי בישראל ובמאי 2019 נכנס לתפקיד נשיא האיגוד הקרדיולוגי, אותו ימלא עד 2021. בין השנים 2008–2010 כיהן כסגן יושב ראש החוג האירופי לטיפול נמרץ לב.

במקביל לתפקידיו הביצועיים ברפואה, מכהן זגר בתפקידים בכירים באקדמיה; בין השנים 2011–2014 כיהן כסגן דיקן להוראה, בפקולטה למדעי הבריאות של אוניברסיטת בן-גוריון. ובין השנים 2014-2019 כיהן בפקולטה זו כסגן דיקן לקידום אקדמי.

דורון זגר מתגורר בלהבים, נשוי ואב לשנים.

==קישורים חיצוניים==

* [https://www.ncbi.nlm.nih.gov/pubmed/?term=Doron+zahger ממחקריו של פרופ' דורון זגר באתר pubmed]
* [https://hospitals.clalit.co.il/soroka/he/our-specialists/Pages/zahger-d.aspx אתר מרכז רפואי סורוקה / פרופ' דורון זגר]

==הערות שוליים==

קטגוריה:קרדיולוגים ישראלים
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי האוניברסיטאי סורוקה
קטגוריה:סגל מרכז רפואי הדסה
קטגוריה:בוגרי העתודה האקדמית
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו ב-1957
אורג מסיכה קטן

אורג בדרום אפריקה
אורג מסיכה קטן (שם מדעי: Ploceus intermedius) הוא מין מהסוג אורג שבמשפחת האורגיים המצוי בסוואנות ברחבי אפריקה.
== מאפיינים ==
אורכו 13 ס"מ ומשקלו 15-32 גרם. הוא בעלת גוף צהוב עם כנפיים צהובות-ירוקות ומעט לבנות וראש שחור בעל מסיכה גדולה והמקור קצר ושחור. הנקבות בהירות צבע עם ראש צהבהב והמקור אפור.

האורגים נחים במושבות על העצים של הסוואנות, כשלעיתים הקנים נבנים בצמוד לאורגיים אחרים כמו Ploceus cucullatus או Bubalornis niger. הם ניזונים בעיקר מזרעים ומחרקים מעופפים כמו מארבה.

האורגיים מקננים בקנים כדוריים עשויי מחצלת עשב והכניסה אליהם מלמטה. זה מונע כניסה של נחשים או עופות דורסים רעבים לקן אך לא טפילים כמו קוקיית דידריק שמטילה את ביציה בקן. ואולם האורגים יכולים לזהות את צבע ביצי הקוקייה שאינה דומה לשאר המושבות ומפילים אותה למטה. לכל אוכלוסיית אורגים צבע ביצים שונה מה שמקשה על הקוקייה להסתגל לכך.

== תת-מינים ==
* Ploceus intermedius intermedius
* Ploceus intermedius cabanisii

==קישורים חיצוניים==

== הערות שוליים ==

קטגוריה:טקסונים שתוארו בידי אדוארד ראפל
קטגוריה:אורגיים
קטגוריה:טנזניה: עופות
קטגוריה:מלאווי: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1845
צמתי הדמדומים

צֹמתי הדמדומים (Crossroads of Twilight) הוא הספר העשירי מתוך סדרת הפנטזיה "מחזור כישור הזמן" מאת רוברט ג'ורדן. בגרסה המתורגמת לעברית, הוא מחולק לשני כרכים: "צמתי הדמדומים" ו"עת השינוי". בעברית, יצא הספר לאור בהוצאת "אופוס".

בציור הכריכה המקורית רואים את הארנן (עם צלקת על הלחי וקשת ביד), מאט, תום מרילין (עם שפם ושער לבנים), טואון (עם שיער זיפי שחור) וחבורתם מתחמקים משיירות סינצ'נים דרך יער.

בספר אין קרב משמעותי, אבל במהלכו האאס סדאי של סלידר מגלות איך הופכים ברזל לקואלינדר בלתי שביר. אגווין וליאן שריף מתגנבות לפתח נמל טאר וולון והופכות את רוב שרשרת הנעילה לקואלינדר- ונתפסות.

==קישורים חיצוניים==
* 

קטגוריה:מחזור כישור הזמן
קטגוריה:ספרי רוברט ג'ורדן
קטגוריה:ספרי הוצאת אופוס
קוליברי שחור-חזה

קוליברי שחור-חזה (שם מדעי: Archilochus alexandri) הוא מין של עוף ממשפחת הקוליבריים. הוא קרוב משפחתו של קוליברי אדום-חזה מצוי.
== מאפיינים ==
קוליברי זה חי מדרום קנדה באלברטה וקולומביה הבריטית למערב ארצות הברית עד אוקלהומה ומדרים עד למקסיקו. הוא נפוץ ביערות, שדות, מדרונות הרים, פרדסים, ושיחים הכוללים פרחים מפיקי צוף. חלק מפרחים אלה עונתיים והקוליברי נודד דרומה בחיפושיו אחר הפרחים.

אורכו של הקוליברי 8.25 ס"מ ומשקלו רק 3.5 גרם. הוא בעל גוף אפור-ירקרק וראש וחזה שחורים, מקור ארוך ורגליים שחורות קטנות. הכנפיים לבנות ומסתובבות לאחור כמו על ציר, כך שהקוליברי יכול לרפרף במקומו. הוא מהיר מאוד וקשה לתפוס אותו באוויר.

הקוליברי מעופף בנחלות פרטיות ותוקף כל מסיג גבול. הוא פעיל רק במשך היום ומחפש צוף ואבקה מפרחים אך גם צד חרקים קטנים. הקוליבריים נפגשים בעיקר בעונת הרבייה. את הקן הם מכינים בין הצמחים הנמוכים והוא מורכב בעיקר מחזזיות ומקורי עכבישים. בקן הנקבה מטילה 2 ביצים לבנות הבוקעות אחרי 15 יום. שני הזווגים עוזרים בטיפול בהם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1846
קטגוריה:טקסונים שתוארו בידי ז'יל בורסייה
קטגוריה:קוליבריים
קטגוריה:ארצות הברית: עופות
קוליברי צבוע-חזה

קוליברי צבוע-חזה (שם מדעי: Archilochus) הוא סוג של עוף ממשפחת הקוליבריים החיים באמריקה הצפונית מקנדה עד מקסיקו, וחורפים באמריקה המרכזית. בסוג שני מינים.
== מאפיינים ==
קוליברים אלה מחפשים פרחים ביערות, שדות, ערבות ומדרונות הרים ויכולים להימצא באזורים עם טמפרטורות נמוכות. הם פעילים רק ביום ומוצצים צוף ואבקה מהפרחים ברפרוף במקום. הם יצודו גם חרקים בעיקר לגוזלים.

לסוג זה יש חזה צבוע בשחור או באדום. מטרתו היא למשוך נקבות ולהרתיע יריבים המתקרבים לפרחים. נוצות גופם ירוקות בהירות.

חלק מהקוליברים נודדים לאורך קילומטרים בחיפוש אחר פרחים בבוא החורף. 

==מינים==
*קוליברי אדום-חזה מצוי (Archilochus colubris)
*קוליברי שחור-חזה (Archilochus alexandri)

==קישורים חיצוניים==

== הערות שוליים ==

קטגוריה:בעלי חיים שתוארו ב-1854
קטגוריה:טקסונים שתוארו בידי לודוויג רייכנבאך
קטגוריה:קוליבריים
משה פירירה

הרב משה פירירה (1884–1932) היה מחנך, איש ציבור ודיין, מנהיג הקהילה היהודית בוויסוקו שבבוסניה, המורה הראשי העברי בבתי הספר בסרייבו, מאישי הציבור הבולטים בעיר.

==ביוגרפיה==
נולד בירושלים ב-26 בינואר 1884 (כ"ח בטבת ה'תרמ"ד) לרב מרדכי פירירה, בן למשפחה שמוצאה בספרד. בצעירותו חונך בישיבות העיר.

בשנת 1901 (ה'תרס"א) נסע לבקר את קרוביו בטראווניק שבבוסניה, ושם נישא לבת דודו. לאחר שנישא מונה על ידי הקהילה היהודית שבוויסוקו שבבוסניה לשמש כמורה הוראה, כדיין, כשוחט וכחזן. כיהן כחזן בקהילה היהודית של העיירה ביילינה. בתפקידיו אלו שימש עד לשנת 1918 (ה'תרע"ט) ואז עבר בסוף שנת 1918 (תחילת ה'תרע"ט) לסרייבו שבבוסניה, שם מונה לשמש כמורה העברי הראשי של בתי הספר העממיים של הקהילה היהודית והממשל המקומי. בין היתר נמנה עם מייסדי ועסקני אגודת "שפה ברורה" שהפעילה אולפן ללימוד עברית ומטרתה הייתה הפצת השפה בסרייבו.

בשנת 1928 (ה'תרפ"ח) נבחר לשמש כחבר בית הדין של הקהילה היהודית בסרייבו. מעמדו בקהילה נסק בתקופה זו, ועד מהרה הפך לאחת מהדמויות הבולטות בקהילה. כן נודע בדרשותיו מדי שבת בישיבתו הפרטית.

הלך לעולמו ב-3 בפברואר 1932 (כ"ו בשבט ה'תרצ"ב) בסרייבו.

==קישורים חיצוניים==
* 

==הערות שוליים==

קטגוריה:נפטרים ב-1932
קטגוריה:מורים יהודים עד אמצע המאה ה-20
קטגוריה:רבנים ספרדיים
קטגוריה:סרייבו: רבנים
קטגוריה:סרייבו: אישים
קטגוריה:דיינים
קטגוריה:שוחטים
קטגוריה:יהודים בוסנים
קטגוריה:אנשי היישוב ילידי הארץ
קוליבריים טרופיים

Phaethornis guy
קוליבריים טרופיים המכונים גם הרמיטים (שם מדעי: Phaethornithinae) היא תת-משפחה של עופות קטנים ממשפחת הקוליבריים המצויים רק ביבשת אמריקה ממקסיקו ועד ארגנטינה.

אלו קוליברים בעלי צבעים מקושטים מירוק וברונזה לצהוב וכתום. הראש כהה בדרך כלל ובעל פס שחור על העיניים והמקור קצר יחסית ומעוקל למטה. אין להם הרבה עיטורים על הכנפיים או הזנב. לקוליברים אלה אין גם דו-צורתיות זוויגית חזקה.

הם מרחפים ביערות הגשם של אמריקה המרכזית והדרומית ביחסים סימבוזיים עם כמה פרחים. הקוליברים מסוגלים לרפרף במקום ולשתות עם מקורם את הצוף. הם פעילים רק במשך היום ובלילה ישנים שינה משתקת העוזרת להם שלא לגווע ברעב כשאין פרחים.

==סוגים==
*סוג ומין יחיד קוליברי רחב-זנב (Anopetia gounellei)
*סוג קוליברי מגלני (Eutoxeres) - בו 2 מינים
*סוג קוליברי חום-חזה (Glaucis) - בו 3 מינים. ביניהם קוליברי אדמוני-חזה
*סוג קוליברי טרופי (Phaethornis) - בו 30 מינים
*סוג ומין יחיד קוליברי מקור-משור (Ramphodon naevius)
*סוג קוליברי חוד-חץ (Threnetes) - בו 3 מינים

==קישורים חיצוניים==

* 

קטגוריה:בעלי חיים שתוארו ב-1833
קטגוריה:טקסונים שתוארו בידי ויליאם ג'רדין
קטגוריה:קוליבריים
צולל גב-קנבס

צולל גב-קנבס (שם מדעי: Aythya valisineria) הוא מין ברווז בסוג צולל השייך לתת-משפחת הצוללים. מין זה מצוי באמריקה הצפונית.

== מאפיינים ==
אורכו של הצולל 48–56 ס"מ, מוטת כנפיו 79–89 ס"מ ומשקלו 862–1,600 גרם. הוא המין הגדול ביותר בסוג צולל. ברווז זה בעל עיניים אדומות בולטות ומקור ארוך בצבע שחור, פנים וצוואר ארוך בצבע חום-אדמוני וחזה שחור. אזור השת גם שחור, אך הכנפיים והגוף לבנים. קצוות הכנפיים אפורות. הנקבה לעומת הזכר אפורה כולה עם מקור עדין יותר וכתם חום על הצוואר. הראש בהיר והעין שחורה וקטנה.

הברווז מצוי באגמים, נהרות וביצות עשב באמריקה הצפונית ומצפין עד לחוג הארקטי.

הנקבה מקננת בשולי המים בין הצמחייה ומטילה בקן 5–11 ביצים. נקבות אחרות עשויות להטיל ביצים בקן, לעיתים תוך דחיפת המארחת ומאבק איתה. לאם המארחת קשה לזהות איזו ביצה לא שייכת לה, וכך האפרוחים מוטבעים. גם ברווזי צולל אמריקאי נטפלים לקינה. התועלת שלהם היא בכך שישנם הרבה טורפים באגמים ובביצות כמו ראקונים, בואשים ונחשים רעבים וגם הברווזות המקננות עלולות להיטרף. הפצת הביצים מסייעת לחלק מהתטולות להינצל.

== גלריה ==
<gallery widths>
Canvasback (Aythya valisineria) in flight (4411667429).jpg
Canvasback drake FWS 6798.jpg
Canvasback (11658228775).jpg
Canvasback (5371335654).jpg
Canvasback pair2.jpg|זכר (משמאל) ונקבה (מימין)
</gallery>

==קישורים חיצוניים==

* 

==הערות שוליים==

קטגוריה:ברווזי צלילה
קטגוריה:בעלי חיים בביצות אמריקה הצפונית
קטגוריה:ארצות הברית: עופות
קטגוריה:בעלי חיים שתוארו ב-1814
קטגוריה:טקסונים קיימים שהתפתחו בפליסטוקן
צולל אמריקאי

צולל אמריקאי (שם מדעי: Aythya americana) הוא מין ברווז מהסוג צולל החי באמריקה הצפונית.

אורך ברווז זה 37 ס"מ ומטת כנפיו עד 87 ס"מ. הוא בעל ראש וצוואר אדמדמים, עין צהובה גדולה, מקור לבן ורחב, חזה ואזור שת שחורים וכנפיים וזנב אפורים בהירים. הבטן לבנה. הנקבות חומות חיוורות עם ראש לבן ומקור אפור.

הצוללים חיים רוב זמנם במים מתוקים כמו אגמים וביצות מקנדה למרכז ארצות הברית. הצוללים חיים בחבורות קטנות. כשמם הם צוללים בעקבות מזון כמו רכיכות וחרקי מים וגם אחרי זרעים ואצות. 

צוללים אלה מקננים בין צמחי מים גדולים בסמוך לגדת הנהר והביצה. הם מקננים על הקרקעית בסמוך למים ומטילים בקן 5-7 ביצים. ואולם חלק מהצוללים מעדיפים להיטפל למיני ברווזים כמו לצולל גב-קנבס ולכמה מיני צוללים נוספים. במעשה זה הצולל יכול להגדיל התטולות שלו ולהפחית את טריפתם בידי טורפים כמו ראקונים או נחשים רעבים.

==קישורים חיצוניים==

==הערות שוליים==

קטגוריה:בעלי חיים שתוארו ב-1838
קטגוריה:טקסונים שתוארו בידי תומאס קמפבל אייטון
קטגוריה:ברווזי צלילה
קטגוריה:בעלי חיים בביצות אמריקה הצפונית
קטגוריה:ארצות הברית: עופות
קטגוריה:איי בהאמה: עופות
סרג'ו פלוקארי

סרג'י פלוקארי (באיטלקית: Sergio Floccari; נולד ב-12 בנובמבר 1981) הוא כדורגלן איטלקי-סן מרינזי המשחק בעמדת החלוץ.

==קריירת מועדונים==
פלוקארי התחיל את הקריירה שלו בקבוצות מהליגות הנמוכות באיטליה ובהן: אווצאנו, מונטבלונה, מסטרה ופאנצה.

בקיץ חתם בגנואה מהסרייה ב'. בגנואה, פלוקארי התקשה לבסס את מעמדו ובתום העונה חתם ברימיני מהסרייה ג'. בינואר מסינה ואטאלנטה רכשו חצי מכרטיס השחקן שלו כל אחת, ופלוקארי עבר לשחק במסינה. את העונה מסינה סיימה במקום ה-18 שמוביל לירידת ליגה, אך עקב פרשת הטיית המשחקים בסרייה א' מסינה נשארה בליגה כאשר יובנטוס הורדה לליגה השנייה. ביוני מסינה רכשה את החצי השני של כרטיס השחקן של פלוקארי ממסינה.

בקיץ פלוקארי חתם באטאלנטה תמורת 1.675 מיליון אירו וכרטיס השחקן של מריאנו סטנדארדו שעשה את הדרך ההפוכה. את שער הבכורה שלו, פלוקארי כבש נגד האלופה אינטר מילאנו. עד סיום העונה הוא כבש שמונה שערי ליגה בסך הכל. בעונת , פלוקארי כבש 12 שערי ליגה.

ב-1 ביולי 2009 פלוקארי חתם לקדנציה שנייה בגנואה ששילמה עבורו 9.1 מיליון אירו. ב-1 באוקטובר 2009, פלוקארי ערך את הופעת הבכורה שלו במסגרת אירופית בהפסד 2–3 לולנסיה, בה גם הבקיע את שער הבכורה שלו בזירה האירופית.

בינואר פלוקארי הושאל ללאציו עד לסיום העונה. בלאציו, פלוקארי כבש 8 שערי ליגה ב-17 משחקים והיה אחד השחקנים הבולטים בה בדרך להישארות בסרייה א'. בתום העונה חתם בלאציו ל-4 שנים תמורת 8.5 מיליון אירו.

ב-31 באוגוסט 2011 פלוקארי חתם בפארמה ובסיום העונה חזר ללאציו עמה זכה בקופה איטליה בעונת .

ב-30 בינואר 2014 חתם בססואולו.

ב-11 בינואר 2016 חתם בבולוניה.

ב-19 בינואר 2017 פלוקארי חתם בספאל מהסרייה ב', אחרי ששיחק 11 שנים בסרייה א'. פלוקארי כבש 7 שערי ליגה בדרך לחזרה של ספאל לסרייה א' אחרי 49 שנים.

==קריירה בינלאומית==
באוקטובר , פלוקארי זומן לראשונה לסגל נבחרת איטליה לקראת צד המשחקים נגד ו במסגרת מוקדמות יורו 2012, אך עדיין לא רשם דקות משחק במדי הנבחרת. פלוקארי נשוי למריה אליסה קנטי, מיס סן מרינו בעבר ולכן יש לו אזרחות סן מרינזית המאפשרת לו לשחק גם בנבחרת סן מרינו.

==תארים==
; לאציו
*קופה איטליה: 

; ספאל
*סרייה ב': 

==קישורים חיצוניים==

* 

קטגוריה:כדורגלנים סן מרינזים
קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:חלוצי כדורגל סן מרינזים
קטגוריה:כדורגלני גנואה
קטגוריה:כדורגלני מסינה
קטגוריה:כדורגלני אטאלנטה
קטגוריה:כדורגלני לאציו
קטגוריה:כדורגלני פארמה
קטגוריה:כדורגלני ססואולו
קטגוריה:כדורגלני בולוניה
קטגוריה:כדורגלני ספאל
קטגוריה:איטלקים שנולדו ב-1981
פרנה (כדורגל)

פרנה הוא מועדון כדורגל ברזילאי מהעיר קוריטיבה שבברזיל. המועדון משחק בליגת העל הברזילאית.

המועדון הוקם בשנת 1989 תוך איחוד שתי קבוצות אחרות של העיר. תוך מספר שנים הקבוצה העפילה לליגה הבכירה של ברזיל ושיחק שם מספר שנים. בשנת 2005 המועדון זכה במקום החמישי באליפות ברזיל. בעקבות כך, הוא העפיל לגביע ליברטדורס.

באליפות מדינה פרנה הקבוצה זכתה שבע פעמים במקום הראשון.

==קישורים חיצוניים==
* 

פרנה
קטגוריה:קבוצות כדורגל שהוקמו ב-1989
קטגוריה:קוריטיבה: מועדוני כדורגל
דררת אצ'ו

דררת אצ'ו (שם מדעי: Psittacula eques) היא מין של תוכי ממשפחת הדרראים ומהסוג דררה. אנדמית לאי מאוריציוס שבאוקיינוס ההודי.

== מאפיינים ==
אורך גופה של דררת אצ'ו הוא 35–42 ס"מ. משקל הזכרים הוא 150 גרם ושל הנקבות 170 גרם. הן בעלי נוצות ירוקות, כמו רוב הדררות. המקור ורוד והעיניים לבנות. הזנב ארוך ועוזר לייצב אותן על הענפים.

הדררות חיות ביערות של מאוריציוס ומעופפות בקבוצות לחפש פירות. מקורן הגדול עוזר להן לפצח זרעים גדולים.

הדררות נעשו למינים פגיעים אחרי שהאדם הגיע למאוריציוס: הוא סחר בתוכים למחמד או הרג אותם, הביא מיני חיות טורפות כמו חולדות או נמיות לאיים ובעיקר הרס את יערות הגשם בהם הם חיים ועל עציהם מתרבים. יחד עם הרבה מעופות מאוריציוס, תוכים אלה נעשו נדירים כ"כ שב-1980 נותרו בחיים רק 10 תוכים. תוכנית רבייה מוצלחת עזרה לייצב מספר זה, אך הם עדיין בסכנה ממשית.

==קישורים חיצוניים==

==הערות שוליים==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:דררות
קטגוריה:מאוריציוס: מינים אנדמיים
קטגוריה:מאוריציוס: עופות
תוכי כתום-בטן

תוכי כתום-בטן (שם מדעי: Neophema chrysogaster) הוא מין של תוכי ממשפחת הדרראים החי באוסטרליה ומצוי בסכנת הכחדה חמורה בטבע.
== מאפיינים ==
אורכו של תוכי זה 20 ס"מ, והוא בעל גוף ירוק בהיר עם חזה גדול צהוב, כנפיים ירוקות כהות עם צבע כחול וראש ירוק בעל כתם כחול על מצחו. המקור קטן ואפור ומתחת לבטן כתם כתום שנתן למין את שמו. תוכי זה מזכיר במראהו את התוכון אך שייך לסוג אחר.

תוכים אלה עפים בלהקות קטנות לאורך הערבות ולאורך החופים האוסטרליים, ומחפשים זרעים ומיני עשבים, עשבי ים ואצות קלפ למאכל. הם מקננים בחורי עצים. גודל התטולה הוא 4-5 ביצים.

תוכים אלה נפוצו בעבר בהמונים ברחבי דרום-מזרח אוסטרליה, אך מספרם הידלדל מאוד בטבע עקב מספר סיבות: הרחבת החקלאות, כריתת יערות ופגיעה בחופים; הבאת מיני יונקים טורפים הניזונים מהתוכים ומביציהם; הבאת עופות פולשים, כמו זרזירים וגבתונים, המתחרים עם התוכים על מזון ואתרי קינון; הפצת מחלות חדשות. 

נכון ל-2018 מספרם של התוכים האלה הוא כ-50 פרטים בוגרים בטבע, ועוד כ-300 בשבי ובמיזמי רבייה.

==קישורים חיצוניים==

==הערות שוליים==

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:דרראים
קטגוריה:אוסטרליה: עופות
קרב סדג'מור

קרב סדג'מור היה קרב שנערך בשנת 1685 והיה הקרב המשמעותי האחרון במרד מונמות'. הקרב נערך בין הכוחות הנאמנים לג'יימס השני, מלך אנגליה לכוחות המורדים של הדוכס מונמות', והסתיים בניצחון נאמני המלך.

==רקע==
ב-6 בפברואר 1865 מת צ'ארלס השני, מלך אנגליה ואת מקומו תפס אחיו, ג'יימס השני. ג'יימס לא היה פופולרי בשל היותו קתולי, ואף על פי שכאשר עלה לשלטון הבטיח שאיש לא יבחין כלל בכך, הרי שבפועל הוא עשה את ההפך. לעומת זאת בנו הלא-חוקי של צ'ארלס, ג'יימס סקוט, דוכס מונמות' הראשון, היה פרוטסטנטי, מצביא מהולל ופופולרי מאוד באנגליה. אביו הגלה אותו להאג, שם הוא המתין להזדמנות לתפוס את הכתר. במאי הוא פתח במה שנודע כ"מרד מונמות'". הוא נחת בדרום-מערב אנגליה - אזור בעל נטייה פרוטסטנטית חזקה. עד מהרה הוא הצליח לקבץ צבא תומכים עממי, אולם במקום לפנות ללונדון פנה אל מחוז סאמרסט. הוא הצליח לכבוש את המחוז, אולם לא להתפשט מעבר לו.

צבא נאמני המלך בפיקודם של לואי דה דוראס, הרוזן השני מפברשאם וסגנו ג'ון צ'רצ'יל, הדוכס הראשון ממרלבורו חסם את סאמרסט, וב-3 ביולי הצליח לכתר את מונמות' בעיירה ברידג'ווטר. הכוח שלו כלל 3,500, רובם איכרים לא מאומנים שגויסו בחיפזון והיו מצוידים בכלי נשק כמו קלשונים. מונמות' ציווה עליהם לבצר את העיר והחל להתכונן למצור. המלוכנים לעומת זאת, על אף שסבלו מנחיתות מספרית קלה, נאמנו מפיקוד מעולה ומקצועי, ציוד אחיד, וכוחותיהם שהיו מורכבים מיחידות מאומנות ומסודרות (בין היתר נכח במקום משמר הגרנדירים). כמו כן נהנו המלוכנים מיתרון בפרשים (במקום נכחו הכחולים והמלכותיים ומשמר החיים).

==הקרב==
ב-6 ביולי בסביבות השעה 10 בלילה, הוביל מונמות' את אנשיו הלא-מאומנים והמצוידים בדלילות, למתקפה לילית על המחנה של פמברשאם ומרלבורו הם הודרכו על ידי ריצ'רד גודפיר, משרתו של חוואי מקומי, לאורך דרך בריסטול הישנה לכיוון באודריפ. הם פנו דרומה לאורך ברדני ליין ומארש ליין, והגיעו לאזור אדמות בור פתוחות עם תעלות ניקוז עמוקות ומסוכנות.

כוחותיו של מונמות' התעכבו בזמן שחצו את אזורי הניקוז, והראשון שחצה אותם הבהיל את אחד מהסיירים הקדמיים של המלוכנים. אחד החיילים פלט כדור מרובה המוסקט שלו, וגרם לאחד הפרשים לדהור לכיוון כוחותיו של פברשאם ולהזהיר אותם. לורד גריי מוורק הוביל את הפרשים המורדים קדימה, והם נאבקו ברגימנט הפרשים המלכותי שהזעיק את שאר הכוחות המלוכניים. האימון העדיף של הצבא הסדיר וסוסיו הרבים יותר היו יתרון מכריע בקרב, ועד מהרה אוגפו המורדים. 1,300 מהם נהרגו, ועוד רבים נפלו בשבי. מונמות' וגריי נמלטו מהאזור רגלית כשהם מחופשים לאיכרים. ב-8 ביולי נלכד מונמות', וב-15 ביולי נערף ראשו בגבעת מצודת לונדון.

==סוף דבר==
תבוסת המורדים ומותו של מונמות' סיימו את המרד. המלוכנים הסתובבו בשדה הקרב שעות לאחר מכן וצדו מורדים שהסתתרו בתעלות. הם ערפו את ראשם או תלו אותם בצידי הדרך. פמברשאם תוגמל בכך שנעשה לאביר במסדר הבירית, וסגנו, מרלבורו הועלה לדרגת מייג'ור גנרל. חיילים אחרים, בייחוד אלה שנפצעו, קיבלו קצבאות שבין 5 ל-80 ליש"ט. יש הטוענים שהקרב הוא הקרב האחרון שנערך על אדמת אנגליה, אם כי זה תלוי בהגדרה של "קרב". אחרים מעניקים את התואר לקרב פרינסטון (1715), התנגשות קליפטון מור (1745) אשר שניהם נערכו במהלך מרידות היעקוביטים. יש אף הנותנים את התואר לקרב גרבני מארש, אשר נערך במהלך מלחמת העולם השנייה במחוז קנט. בקרב זה, נאבק צוות של יונקרס Ju 88 מהלופטוואפה בגדוד בריטי.

==לקריאה נוספת==
<div style="direction: ltr;">
* 
* 
</div>
==קישורים חיצוניים==

* 

סג'מור
אווז מקרקר

אווז מקרקר (שם מדעי: Branta hutchinsii) הוא מין אווז מסוג ברנטה החי באמריקה הצפונית. בעבר סווג כתת-מין של ברנטה קנדית אך לבסוף נקבע כמין עצמאי. 

== מאפיינים ==
אווז מקרקר מזכיר מאוד את הברנטה הקנדית אך קטן יותר. אורכו הממוצע 70 ס"מ ומוטת כנפיו עד 140 ס"מ. משקלו יכול להגיע ל-3 ק"ג. הוא בעל ראש שחור עם לחיים לבנות, פס לבן מעל הצוואר השחור והגוף כולל הבטן והכנפיים חומים. אין הבדלים גדולים בין הזכרים והנקבות. הצעירים בעלי כסות צהובה.

אווזים אלה חיים בקנדה ובאלסקה בטונדרה הארקטית שם הם מתרבים. בחורפים הם נודדים דרומה למערב קנדה ולעיתים עד לצפון מקסיקו. האווזים מקננים בלהקות של עד 20 פרטים, רובם נקבות בזוג ועפים דרומה ברגע שהאפרוחים בוגרים. האדם הביא אותם גם למערב אירופה ולצפון אסיה ברוסיה, יפן וסין.

אווזים אלה ניזונים מעשבים, דגנים ומרכיכות, סרטנים וחרקים שהם מוצאים במים. הם ניזונים על פני המים.

==תת-מינים==
* Branta hutchinsii hutchinsii
* Branta hutchinsii leucopareia
* Branta hutchinsii minima
* Branta hutchinsii taverneri
* Branta hutchinsii asiatica – נכחד

== גלריה ==
<gallery>
Cackling Goose (Branta hutchinsis hutchinsii) (3204290378).jpg
Branta hutchinsii minima.jpg
Goose Aleutian (6383861297).jpg
016 - CACKLING GOOSE (11-14-06) taverneri-leucopareia, sloco, ca (1) (8708309764).jpg
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1832
קטגוריה:טקסונים שתוארו בידי ג'ון ריצ'רדסון
קטגוריה:אווזים
קטגוריה:קנדה: עופות
קטגוריה:אלסקה: עופות
ברנטה הוואית

ברנטה מהצד
Branta sandvicensis
ברנטה הוואית (שם מדעי: Branta sandvicensis) היא מין אווז מהסוג ברנטה האנדמי לאיי הוואי.
== מאפיינים ==
אורכה של ברנטה הוואית 41 ס"מ בממוצע ומשקלה 1.5-2.5 ק"ג בנקבות ו-1.6-3 ק"ג בזכרים. הברנטה בעלת ראש שחור עם מקור אפור ולחיים בצבע קרם היורד למטה עד הצוואר המפוספס. החזה ופלג הגוף העליון חומים והבטן אפורה. מלמטה היא מזכירה ברנטה קנדית עד הצוואר הצהוב. היא אכן קרובה יחסית לברנטה הקנדית.

הברנטה נפוצה בשדות המרעה שבהוואי וגם בשפכי נהרות ורמות עד גובה 2,400 מ'. היא הרביבורית וניזונה בעיקר מעשבים, עלים, דגנים שונים, זרעים ומפירות.

ברנטה זו נמצאת בסכנת הכחדה בטבע עקב הבאתם של מיני יונקים טורפים כמו נמיות, חזירים, חולדות וחתולים הפוגעים בביצים, באפרוחים ובאמהות. נותרו בטבע כ-25,000 פרטים ורובם מוחזקים בגני חיות ובאתרים סגורים.

==קישורים חיצוניים==

* 

==הערות שוליים==

קטגוריה:טקסונים שתוארו בידי ניקולס אילוורד ויגורס
קטגוריה:אווזים
קטגוריה:הוואי: עופות
קטגוריה:הוואי: מינים אנדמיים
קטגוריה:בעלי חיים שתוארו ב-1833
דרומורניטיים

דרומורניטיים (שם מדעי: Dromornithidae) הייתה משפחה נכחדת של עופות הקרובים לאווזאים שהיו חסרת יכולת תעופה. עופות אלה התקיימו בעידן הקנוזואיקון באוסטרליה.
== מאפיינים ==
ציפורים אלה היו ענקיות ונחשבו לחלק מהמגה-פאונה האוסטרלית. הדרומורניס (Dromornis) הגיע לגובה 3 מטרים ושקל כ-650 קילוגרם - הגדול ביותר מבין האווזאים. הקטן מביניהם היה ה-Barawertornis tedfordi שהגיע לגודל של קזואר מודרני ושקל 80–95 קילוגרם.

היו להם רגליים גדולות וחזקות ומקורים מגודלים שהזכירו את עופות האימה. המדענים חלוקים האם היו אלה עופות טורפים שהשתמשו במקורם כדי להרוג טרף קטן, אוכלי נבלות, אוכלי כל או בכלל צמחוניים שניזונו מעלים ופירות גדולים. ואולם לחלקם היו מקורים קצרים הרבה יותר.

==סוגים==
*דרומורניס (Dromornis)
* Barawertornis
*בולוקורניס (Bullockornis)
* Ilbandornis
*גניאורניס (Genyornis)

==קישורים חיצוניים==

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:גסטורניסאים
משפט קלרו

ספרואיד
משפט קלרו הוא חוק פיזיקאלי המאפשר לחשב את המשיכה הכבידתית על פני השטח של ספרואיד מסתובב הנתון בשיווי משקל תחת השפעת השדה הכבידתי העצמי שלו והכוח הצנטריפוגלי. המשפט פורסם על ידי אלכסיס קלרו ב-1743 בחיבורו Théorie de la figure de la terre, tirée des principes de l'hydrostatique (תאוריה של צורת כדור הארץ, המתבססת על עקרונות ההידרוסטטיקה), אשר עיבד עדויות פיזיקליות וגאודזיות לכדי מסקנה שכדור הארץ הוא אליפסואיד פחוס.

== הנוסחה של קלרו ==

הנוסחה של קלרו לתאוצת הכבידה g על פני השטח של ספרואיד בקו רוחב φ, היא:

<math> g(\varphi) = \mathbb{G}_e \left[ 1 + \left(\frac{5}{2} m - f\right) \sin^2 \varphi \right] \, </math>

כאשר <math>\mathbb{G}_e</math> הוא הערך של תאוצת הכבידה בקו המשווה, m הוא היחס בין הכוח הצנטריפוגלי לכבידה בקו המשווה, ו-f הוא הפחיסות של חתך מרידיאני של כדור הארץ (חתך שנעשה לאורך קו אורך), שמוגדרת כ-:

<math>f = \frac {a-b}{a} \, </math>

(כאשר a הוא חצי הציר הראשי ו-b הוא חצי הציר המשני).

==קישורים חיצוניים==

קטגוריה:מדעים פלנטריים
זיו סואיסה

זיו סואיסה (נולד בשנת 1989) הוא מוזיקאי וזמר-יוצר מז'אנר האינדי רוק אלטרנטיבי יליד ישראל.

בשנת 2014, הוא הוציא את האלבום הקצר "The Seasick Squid" שנחל הצלחה רבה ברדיו 88FM בארץ ובאנגליה. הסינגל מתוך האלבום שנקרא כספיון אף נבחר לשיר השבוע בתוכנית של גדי ליבנה.

שנה לאחר מכן יצא לסיבוב הופעות עם הרכב ליווי אקוסטי יצר שיתופי פעולה עם זמרים אחרים ואף נבחר לנגן בפסטיבל אינדינגב שבדרום.

בימים אלה הוא עובד על אלבום החדש שמערב מוזיקת רוק אלטרנטיבית בשילוב עם מקצב אלקטרוני חדשני.

==קישורים חיצוניים==

* [http://www.habama.co.il/Pages/Event.aspx?Subj=3&Area=1&EventId=29447 זיו סואיסה], באתר הבמה

קטגוריה:זמרים ישראלים
קטגוריה:ישראלים שנולדו ב-1989
מוזהב הקרניים

זלאטורוג (בסלובנית: Zlatorog; "מוזהב הקרניים") הוא בעל חיים מיתולוגי בעל קרניים מוזהבות המבוסס על צפיר האלפים או יעל האלפים השוכנים באלפים היוליאניים בסלובניה. הזלאטורוג הוא בלתי פגיע ועל פי האגדה מופקד על שמירת אוצרות הטבע. אם פוצעים אותו צומח פרח קסום שושנת טריגלאב מטיפות דמו הניגרות לארץ. לפרח זה תכונות ריפוי מיוחדות וביכולתו לרפא כל פצע.

==קישורים חיצוניים==
* [http://oldeuropeanculture.blogspot.com/2017/01/zlatorog-goldhorn.html הזלאטורוג], Old European culture

קטגוריה:סלובניה: תרבות
קטגוריה:יצורים מיתולוגיים
שלמה גולדמן (זווהיל-צאנז)

רבי שלמה גולדמן (ח' בניסן ה'תש"ז, 1 באפריל 1947 - כ"ז בתמוז ה'תשע"ז, 21 ביולי 2017) היה האדמו"ר מזווהיל-צאנז ביוניון סיטי.

==ביוגרפיה==
רבי שלמה בצעירותו עם חמיו (עומד מימין התמונה)
זווהיל מונסי]]
בנו הרביעי של רבי מרדכי גולדמן, האדמו"ר השישי מזווהיל. אמו הרבנית אסתר שינא רחל הייתה בתו של רבי שמואל מרדכי שפירא מנשכיז.

בשנת ה'תשכ"ד (1964) נכנס ללמוד בישיבת צאנז. בשנת ה'תשכ"ז (1967) התחתן עם לאה, בתו של רבו הרב יקותיאל יהודה הלברשטאם האדמו"ר מצאנז-קלויזנבורג. בשנות ה-70 התמנה על ידי חמיו לראש ישיבת צאנז ביוניון סיטי. בהמשך נתמנה לשמש אף כרב הקהילה במקום.

לאחר פטירת חמיו בשנת ה'תשנ"ד (1994) החל לכהן באדמורו"ת, לצד גיסיו, רבי צבי אלימלך הלברשטאם, האדמו"ר מצאנז בישראל, ורבי שמואל דוד הלברשטאם, האדמו"ר מצאנז-קלויזנבורג בארצות הברית.

הרב שלמה נפטר בכ"ז בתמוז ה'תשע"ז (2017) ללא צאצאים. אחיינו רבי אליעזר גולדמן (בן אחיו רבי יעקב לייב, חתן האדמו״ר רבי דוד טברסקי מסקווירא) הוכתר תחתיו לאדמו"ר מזווהיל. גיסו של הרב שלמה, הרב שאול יודא פריזנט (גם הוא חתן הרב הלברשטאם), מונה לרב ולאב"ד הקהילה.

==קישורים חיצוניים==

== הערות שוליים ==

קטגוריה:אדמו"רי צאנז
קטגוריה:אדמו"רי זוויהל
קטגוריה:בוגרי ישיבת צאנז קלויזנבורג - נתניה
קטגוריה:יהודים הקבורים בהר הזיתים: חלקת גליציה
קטגוריה:ראשי ישיבה אמריקאים
קטגוריה:אדמו"רים אמריקאים
קטגוריה:ניו ג'רזי: רבנים
קטגוריה:אמריקאים שנולדו ב-1947
קטגוריה:אמריקאים שנפטרו ב-2017
פרידריך וילהלם, נסיך הסן-קאסל

פרידריך וילהלם, נסיך הסן-קאסל (בגרמנית: Friedrich Wilhelm von Hessen; 26 בנובמבר 1820 - 14 באוקטובר 1884), היה נסיך גרמני מבית הסן, והטוען לתואר הנסיך הבוחר מהסן בין השנים 1875–1884.

==ביוגרפיה==
פרידריך וילהלם נולד ב-26 בנובמבר 1820 בקופנהגן, לוילהלם, נסיך הסן-קאסל וללואיזה שרלוטה, נסיכת דנמרק, בתם של פרדריק, נסיך הכתר של דנמרק ונורווגיה וסופיה פרדריקה, דוכסית מקלנבורג-שוורין.

בשנת 1837 התגייס פרידריך וילהלם לצבא נסיכות הבוחר מהסן, ובשנת 1839 החל את לימודיו באוניברסיטת בון, שם למד במשך שנתיים. בשנת 1842 חצה פרידריך וילהלם את הים התיכון לעבר קונסטנטינופול על גבי פריגטה דנית, בשנת 1843 הועלה לדרגת גנרל מיור ובשנת 1851 הועלה לדרגת גנרל לוטננט.

בשנת 1843 ביקר פרידריך וילהלם ברוסיה והתאהב שם באלכסנדרה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, על אף שמלכתחילה הציעו לו את אחותה אולגה ניקולאייבנה, הנסיכה הגדולה של רוסיה, וב-28 בינואר 1844 התחתנו השניים בסנקט פטרבורג. זמן קצר לאחר הנישואים חלתה אלכסנדרה בשחפת, וכתוצאה מכך הסתבך ההריון שלה, והיא ילדה את בנה 3 חודשים לפני הזמן, וזמן קצר לאחר מכן מתו שניהם.

בשנת 1849 הוצב פרידריך וילהלם כצוער על אה"מ קלאופטרה (1835), ולאחר מכן הוצב בסינגפור על אה"מ מיינדר (1840), ובהמשך הוצב על אה"מ ריינרד (1848).

ב-26 במאי 1853 התחתן עם אנה, נסיכת פרוסיה, בתם של קרל, נסיך פרוסיה ומריה, נסיכת סקסוניה-ויימאר-אייזנך, ממנה נולדו לו 6 ילדים. פרידריך וילהלם לא נקשר אף פעם רגשית לאשתו השנייה, עקב צערו על מות אשתו הראשונה, שמכך לא התאושש עד מותו.

בשנת 1875 מת פרידריך וילהלם, הנסיך הבוחר מהסן, ומכיוון שילדיו היו מנישואים מורגנטיים ירש פרידריך וילהלם את תאריו. ב-14 באוקטובר 1884 מת פרידריך וילהלם בפרנקפורט, ובנו פרידריך וילהלם, נסיך הסן ירש את תאריו.

==משפחתו==
ב-28 בינואר 1844 התחתן פרידריך וילהלם עם אלכסנדרה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, ממנה נולד לו רק ילד אחד שמת תוך זמן קצר:
* וילהלם, נסיך הסן (1844)

ב-26 במאי 1853 התחתן פרידריך וילהלם עם אנה, נסיכת פרוסיה, בתם של קרל, נסיך פרוסיה ומריה, נסיכת סקסוניה-ויימאר-אייזנך, ממנה נולדו לו 6 ילדים:
* פרידריך וילהלם, נסיך הסן (1854–1888)
* אליזבת, נסיכת הסן (1861–1955), התחתנה עם לאופולד, נסיך הכתר של אנהלט
* אלכסנדר פרידריך, רוזן הסן (1863–1945)
* פרידריך קרל, נסיך הסן (1868–1940)
* מריה פוליקסנה, נסיכת הסן (1872–1882)
* זיבילה מרגרטה, נסיכת הסן (1877–1925)

==אילן יוחסין==

==קישורים חיצוניים==

קטגוריה:נסיכים גרמנים
קטגוריה:גרמנים שנולדו ב-1820
קטגוריה:גרמנים שנפטרו ב-1884
קוזמה פודלאס

קוזמה פיוטרוביץ' פודלאס (; 29 באוקטובר 1893 - 25 במאי 1942) היה גנרל לייטננט בצבא האדום אשר פיקד על ארמיות במלחמת העולם השנייה.

==ביוגרפיה==
===תחילת דרכו===
פודלאס נולד למשפחה ממוצא אוקראיני ב-29 באוקטובר 1893 במחוז סורסקי שבאימפריה הרוסית. עם פרוץ מלחמת העולם הראשונה ב-1914, הוא התגייס לצבא האימפריה הרוסית, ולחם בחזית המזרחית כמש"ק וכמפקד מחלקה. ב-1917 עזב את הצבא הקיסרי, וב-1918 התגייס לצבא האדום. הוא לחם עמו במלחמת האזרחים ברוסיה כמפקד גדוד. ב-1921 מונה למפקד בריגדה, והשתתף עמה בדיכוי מרד טמבוב. הוא למד באקדמיה הצבאית פרונזה, וב-1 בדצמבר 1929 קיבל פיקוד על הדיוויזיה ה-27, וב-15 באוגוסט 1936 הועבר לפקד על הקורפוס ה-23. ביולי 1938 הוא התמנה למפקד ארמיית החוף, ולחם עמה בקרב אגם חסן. תפקדו במהלך הקרב זכה לביקורות שליליות ביותר מצד גריגורי שטרן, והוא נשפט ונידון למאסר של חמש שנים במחנה עבודה עם שלילת הזכויות הפוליטיות במשך שלוש שנים. עם זאת, באפריל 1940 הוא זכה לחנינה, ובאוגוסט של אותה שנה חזר לשירות פעיל ומונה למפקד דיוויזיה. בנובמבר של אותה שנה מונה למפקח הכוחות הרגלים במחוז הצבאי קייב.

===מלחמת העולם השנייה===

עם פתיחת המתקפה הגרמנית ב-22 ביוני 1941 מונה פודלאס לסגן מפקד החזית הדרום-מערבית. ב-5 באוגוסט של אותה שנה מונה למפקד הארמייה ה-40, וב-12 באוגוסט הועלה לדרגת גנרל מאיור. יחד עם הארמייה שלו, הוא ניסה ללא הצלחה לבלום את התקדמות קבוצת הפאנצר גודריאן לכיוון מוסקבה. ב-22 באוקטובר הוענק לו עיטור לנין, וב-9 בנובמבר הועלה לדרגת גנרל לייטננט. ב-12 בפברואר 1942 הוא הועבר לפקד על הארמייה ה-57 ולחם עמה בקרב חרקוב השני. לאחר שכוחותיו כותרו, הוא התאבד כדי לא ליפול בשבי. על פי גרסאות אחרות הוא נהרג במהלך פעולה ב-25 במאי 1942. הוא היה בן 48 במותו.

בנאום הסודי של ניקיטה חרושצ'וב, מוזכר פודלאס בתור אחד מהגנרלים שסטלין דן על לא עוול בכפם במסגרת הטיהורים הגדולים.

==קישורים חיצוניים==
* [http://generals.dk/general/Podlas/Kuzma_Petrovich/Soviet_Union.html קוזמה פודלאס] באתר הגנרלים של מלחמת העולם השנייה 

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מפקדי ארמיות בצבא האדום במלחמת העולם השנייה
קטגוריה:אנשי צבא רוסים במלחמת העולם הראשונה

קטגוריה:סובייטים שנולדו ב-1893
קטגוריה:נפטרים ב-1942
ג'יגליפאף

ג'יגליפאף (ביפנית: Purin ,プリン) הוא דמות בזיכיון המדיה "פוקימון". ג'יגליפאף הופיע לראשונה במשחק הווידאו "פוקימון אדום וכחול". ג'יגליפאף מכונה "פוקימון בלוני", ומספרו בפוקידע הוא 39.

== מראה ==
ג'יגליפאף הוא פוקימון קטן, בעל פרווה ורודה, ותלתל ורדרד וגדול. עיניו גדולות וצבען כחול. לג'יגליפאף יש ידיים ורגליים קטנות, וזוג אוזניים לצד תלתלו.

== גנטיקה ואופי ==
ג'יגליפאף הוא פוקימון מסוגים פיה ורגיל. בסדרת האנימה הוא מתואר כפוקימון קטן וחביב שאוהב לשחק ולהשתובב. מוצג גם שג'יגליפאף נחשב למאוד עדין, ועשוי להיעלב ולפרוץ בבכי בקלות, ולחלופין, להתעצבן ולהתנפח. 
ג'יגליפאף מאוד אוהב לשיר, אך מתוסכל כיוון שחבריו אינם יכולים להקשיב לקולו, כיוון שהשיר, כחלק מהמתקפה, גורם לכולם מלבדו להירדם.
קצב גדילתו של ג'יגליפאף הוא מהיר, ויש לו כ-25% סיכוי להיות ממין זכר, ו-75% סיכוי להיות ממין נקבה.

== מקור שמו ==
מקור שמו של ג'יגליפאף הוא חיבור 2 המילים ג'יגל (jiggle) שמשמעותה התנודדות, ופאף (puff) שמשמעותה לנפח, המעידה על יכולתו של ג'יגליפאף לנפח את עצמו.

== המתקפות ומהלכי ההגנה של ג'יגליפאף==
לכל פוקימון ישנן מספר מתקפות שהוא מסוגל ללמוד, שמאפיינות את סוגו (מלבד בודדים).

חלק ממתקפותיו והגנותיו העיקריות של ג'יגליפאף:
* שירה: נלמדת ברמה 1, ונחשבת למתקפה הבסיסית שלו. כאשר ג'יגליפאף מחל לשיר את המזמורת שלו, כל סובביו יירדמו מיד.
* בלימה: נלמדת ברמה 5 לפחות. ג'יגליפאף בולם בידו את המתקפות המתקדמות אליו.
* סטירה כפולה: נלמדת ברמה 18 לפחות. ג'יגליפאף משתמש בידיו וסוטר ליריבו פעמיים.
* מנוחה: נלמדת ברמה 20. הפוקימון נרדם ל2 תורות, ונרפא לחלוטין.

== התפתחויות ==
לג'יגליפאף ישנן התפתחות אחת מעליו, וזן שקודם אליו. הפוקימון הקודם לג'יגליפאף הוא איגליבאף (Igglybuff) שנחשף בדור השני, והפוקימון המפותח לג'יגליפאף הוא וויגליטאף (Wigglytuff) המופיע בדור הראשון מיד לאחר ג'יגליפאף. איגליבאף יתפתח לג'יגליפאף רק כאשר רמת החברות והידידות שלו תהיה גבוהה במיוחד, וג'יגליפאף יתפתח לוויגליטאף באמצעות אבן ירח(moon stone) בלבד.
{|class="wikitable
|-
!
!שלב
!פוקימון
|-
! style="background: #d298fa; color:red; text-align:center;" |
!1
|איגליבאף
|-
! style="background:lightpink; color:red; text-align:center;" |
!2
|ג'יגליפאף
|-
! style="background: #d9339f; color:red; text-align:center;" |
!3
|וויגליטאף
|}

== באנימה ==
=== הופעות עיקריות ===
הג'יגליפאף הופיע לראשונה בפרק 45 "שירו של ג'יגליפאף", בו נעזר בחבורה כדי ללמוד לשיר, אך גילה שאין אחד שיצליח להקשיב לשירו. בסוף הפרק נראה כי ג'יגליפאף החל לעקוב אחר החבורה ולהתגנב למסעותיהם.
לתקופה מתמשכת, ג'גליפאף היה מסוכסך עם הסנאבולית השייכת לגברת העשירה. ג'יגליפאף אף השתתף בתחילת הסרט הרביעי, "פוקימון לנצח", וכן במספר פרקים נוספים, ביניהם, "אי החידות", "סיפור מוכר", "תעתועי בית התעתועים" וכו'.

ג'יגליפאף אחר, רב ממדים הופיע בפרק "תעלומת פוקימופוליס" ונלחם מול אלקאזאם וגנגר הענקיים, בכך שייצג את החלק הטוב, החיובי, והאופטימי בסיפור.

בסדרה "שמש וירח"(sun&moon) מופיע ג'יגליפאף, שמרדים את אש וחבריו, בכך שהוא שר, והופך ליריב של קומאלה.

== ראו גם ==
* פוקימון (אנימה)
* פיקאצ'ו
* נינטנדו

==קישורים חיצוניים==

קטגוריה:פוקימונים
וולטר בקר

וולטר קארל בקר (באנגלית: Walter Carl Becker; 20 בפברואר 1950 – 3 בספטמבר 2017) היה מוזיקאי אמריקאי שנודע בעיקר בתור מייסד, גיטריסט ובסיסט להקת סטילי דן.

== קורות חייו ==
בקר נולד בקווינס שבניו יורק. הוא פגש את דונלד פייגן כשהשניים למדו בבארד קולג', ויחד איתו הקים את להקת סטילי דן. הלהקה זכתה להצלחה מסחרית ולשבחי המבקרים החל משנות ה-70 המוקדמות ועד פירוקה בשנת 1981. לאחר פירוקה עבר בקר להוואי, שם עסק בעיקר בהפקת אלבומים ובגידול אבוקדו.

מאז איחודה של סטילי דן בשנת 1993 ועד מותו הופיע בקר לצד דונלד פייגן באופן קבוע. בשנת 2000 הוציאה הלהקה את האלבום Two Against Nature, אשר זכה בפרס גראמי בקטגוריית אלבום השנה. בנוסף, הוציא בקר שני אלבומי סולו.

בקר מת ב-3 בספטמבר 2017.

==דיסקוגרפיה==
אלבומי סולו
*(1994) 
*(2008) 

אלבומים עם סטילי דן
*(1972) 
*(1973) 
*(1974) 
*(1975) 
*(1976) 
*(1977) 
*(1980) 
*(2000) 
*(2003) 

== קישורים חיצוניים ==

* 

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:מוזיקאים אמריקאים
קטגוריה:מוזיקאי רוק
קטגוריה:זוכי פרס גראמי
קטגוריה:חברי היכל התהילה של הרוק אנד רול
קטגוריה:בוגרי בארד קולג'
קטגוריה:אמריקאים שנולדו ב-1950
קטגוריה:אמריקאים שנפטרו ב-2017
אנתוני סקרמוצ'י

אנתוני סקרמוּצ'י (באנגלית: Anthony Scaramucci; נולד ב-6 בינואר 1964), הידוע גם בכינויו המוּץ (The Mooch) הוא איש עסקים אמריקאי.

==ביוגרפיה==
סקרמוצ'י נולד בלונג איילנד, בן להורים בני מהגרים מאיטליה. ב-1986 סיים תואר ראשון בכלכלה באוניברסיטת טאפטס וב-1989 סיים תואר JD במשפטים מאוניברסיטת הרווארד. בשנים 1989–1996 עבד בחברת גולדמן זקס, תחילה במחלקת הנדל"ן של חטיבת המימון התאגידי, לאחר מכן כיהן כסגן נשיא בחטיבת ניהול העושר האישי. לאחר שעזב את גולדמן זקס הקים עם שותף קרן גידור פרטית בשם "אוסקר", שנמכרה לבית השקעות "Neuberger Berman" ב-2001 וב-2003 נמכרה עם בית ההשקעות לחברת ליהמן ברדרס. 

סקרמוצ'י עזב את ליהמן ברדרס ב-2005 והקים את בית ההשקעות "SkyBridge Capital". 

ב-2009 ייסד את כנס המשקיעים השנתי "SALT", המתקיים בלאס וגאס מדי שנה. 

ב-2014 רכש את הזכויות לתוכנית הטלוויזיה של רשת PBS "Wall Street Week", ושימש כמגיש התוכנית, שב-2016 החלה להיות משודרת ברשת פוקס. בינואר 2017 מכר את חלקו ב-SkyBridge Capital תמורת כ-200 מיליון דולר.

הוא מחברם של שלושה ספרים בתחומי ההשקעות:
*Goodbye Gordon Gekko: How to Find Your Fortune Without Losing Your Soul, יצא לאור ב-2010
*The Little Book of Hedge Funds: What You Need to Know About Hedge Funds but the Managers Won't Tell You, יצא לאור ב-2012
*Hopping Over the Rabbit Hole: How Entrepreneurs Turn Failure Into Success, יצא לאור ב-2016

שימש יועץ לסרט הקולנוע "וול סטריט 2: הכסף מדבר".

במהלך הבחירות לנשיאות ארצות הברית 2008 גייס כספים לקמפיין של ברק אובמה. ב-2012 תמך במיט רומני.

ב-21 ביולי 2017 הוכרז על מינויו לתפקיד מנהל התקשורת בממשלו של דונלד טראמפ. בעקבות ההכרזה התפטר דובר הבית הלבן שון ספייסר מתפקידו. ב-27 ביולי פורסמו ציטוטים משיחת טלפון שניהל סקרמוצ'י יום קודם עם עיתונאי המגזין ניו יורקר, ראיין ליזה. בשיחה מאשים סקרמוצ'י את ראש הסגל ריינס פריבס בהדלפות ומכנה אותו "סכיזופרן ופרנואיד". יומיים לאחר מכן נאלץ פריבס לעזוב את תפקידו לטובת ג'ון קלי. באותה שיחה השתלח סקרמוצ'י בביטוי מיני גס גם בסטיב באנון, היועץ האסטרטגי לנשיא. שעות לאחר השבעתו של קלי כראש הסגל, הודיע הבית הלבן כי סקרמוצ'י יעזוב את תפקידו. במקומו מונתה הופ היקס.

בשנת 2019 השתתף בגרסה האמריקאית של תוכנית המציאות "האח הגדול", בעונה השנייה של גרסת ה-VIP, שם הפך למודח הראשון, רק לאחר מכן התברר כי היה דייר שתול של ההפקה.

== חיים אישיים ==
סקרמוצ'י הוא אב לחמישה ילדים. שלושה ילדים מנישואיו הראשונים לליסה מירנדה, ממנה נפרד לאחר 23 שנות נישואין בשנת 2011, ושני ילדים מנישואיו השניים לדידרה בול, ממנה נפרד בתחילת 2017. בנם השני נולד זמן קצר לאחר ההודעה על מינויו של סקרמוצ'י לתפקיד מנהל התקשורת ביולי 2017.

==קישורים חיצוניים==

* יוסף ישראל, [http://news.nana10.co.il/Article/?ArticleID=1257344 בן המהגרים שהפך ליד ימינו של טראמפ: מי אתה אנתוני סקרמוצ'י?], באתר חדשות עשר, 29 ביוני 2017
* 
* 

==הערות שוליים==

קטגוריה:אנשי עסקים אמריקאים
קטגוריה:נשיאות דונלד טראמפ: אישים
קטגוריה:עובדי גולדמן זקס
קטגוריה:מחברי ספרי עיון אמריקאים
קטגוריה:אמריקאים ממוצא איטלקי
קטגוריה:בוגרי אוניברסיטת טאפטס
קטגוריה:בעלי תואר דוקטור מאוניברסיטת הרווארד
קטגוריה:נשיאות דונלד טראמפ: אישים שפרשו או הודחו
קטגוריה:מתחרי האח הגדול (ארצות הברית)
קטגוריה:אמריקאים שנולדו ב-1964
אנדריי גוסין

אנדריי לאונידוביץ' גוסין (באוקראינית: Андрі́й Леоні́дович Гу́сін ) (29 בנובמבר 1972 - 14 בספטמבר 2014) היה כדורגלן ומאמן כדורגל אוקראיני ששיחק בעמדות הקשר בקבוצות שונות בליגת העל האוקראינית ובליגת העל הרוסית. שיחק במשך 13 שנים בנבחרת אוקראינה. לאחר פרישה ממשחק פעיל אימן קבוצות בליגה הרוסית.

ב-14 בספטמבר 2014 גוסין נפצע אנושות בתאונת אופנוע בקייב, ומת מפצעיו כעבור כמה שעות.

==ביוגרפיה==
אנדריי גוסין נולד בעיר זלוטשוב במערב אוקראינה בתקופת ברית המועצות. שני הוריו היו ספורטאים : אביו כדורגלן ואמו עסקה באתלטיקה. למד חינוך גופני בעיר לבוב, בעת לימודיו החל לשחק בקבוצות חובבים.

=== קריירת כדורגלן ===
גוסין החל את הקריירה של כדורגלן מקצועי בשנת 1992, כאשר זומן לשחק בשורות מועדון הכדורגל קרפטי לבוב. לאחר עונה אחת - עבר לקבוצת הצמרת האוקראינית דינמו קייב. גוסין שיחק תחילה במסגרת קבוצת המילואים של דינמו ואף הושאל למשך שנה לקבוצת צסק"א קייב. בשנת 1996 ערך את הופעת הבכורה שלו בקבוצה הבוגרת שלדינמו במשחק ליגת העל האוקראינית. גוסין שיחק במדי דינמו קייב במשך 9 שנים והיה אחד הקשרים המוצלחים בליגה האוקראינית באותה תקופה.

בשנת 2005 עזב את דינמו ועבר לשחק בליגה הרוסית. הוא שיחק שתי עונות בקבוצת קריליה סובייטוב סמרה והיה קפטן של הקבוצה. לאחר מכן עבר לסאטורן ראמנסקו, בה היה מאמן-שחקן. בתום עונה אחת עזב את סאטורן וחתם חוזה לשנתיים בקבוצת חימקי. בפועל לא שיחק בחימקי אפילו משחק ליגה אחד- הוא נאלץ לפרוש מהמשחק הפעיל עקב פציעה.

===נבחרת===
בנבחרת הלאומית של אוקראינה שיחק גוסין מאז יוני 1993. משחקו הראשון במדי הנבחרת היה משחק ידידות מול (במשחקו הראשון הצליח להבקיע שער).

הוא היה בסגל הנבחרת למונדיאל 2006. השתתף בכל מחמשת משחקי הנבחרת בתחרות. בסיום המונדיאל - פרש מהנבחרת.

===קריירת אימון===
בשנת 2010 הצטרף גוסין לצוות המאמנים של קבוצת אנז'י מחצ'קלה מהליגה הרוסית. בהמשך אימן את קבוצת המילואים של דינמו קייב ואת קבוצת קריליה סובייטוב סמרה.

==תארים==
* אליפות אוקראינה : 1997, 1998, 1999, 2000, 2001, 2003, 2004
* הגביע האוקראיני: 1998, 1999, 2000, 2003
* גביע חבר המדינות: 1996, 1997, 1998, 2002

==קישורים חיצוניים==

* 

== הערות שוליים ==

קטגוריה:קשרי כדורגל אוקראינים
קטגוריה:מאמני כדורגל אוקראינים
קטגוריה:כדורגלני דינמו קייב
קטגוריה:כדורגלני קרפטי לבוב
קטגוריה:כדורגלני קריליה סובייטוב סמרה
קטגוריה:כדורגלני צסק"א קייב
קטגוריה:כדורגלני חימקי
קטגוריה:כדורגלני סאטורן
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני מונדיאל 2006
קטגוריה:אישים הקבורים בבית העלמין באיקובה
קטגוריה:אוקראינים שנולדו ב-1972
קטגוריה:אוקראינים שנפטרו ב-2014
אקסל פרסון-ברמסטורפ

אקסל אלריק פרסון-ברמסטורפ (בשוודית: Axel Alarik Pehrsson-Bramstorp, נולד: Axel Alarik Pehrsson; 19 באוגוסט 1883 – 19 בפברואר 1954) היה פוליטיקאי שוודי שכיהן כראש ממשלת שוודיה כמה חודשים בשנת 1936. כחבר הריקסדאג (הפרלמנט השוודי) הוא היה ידוע בשם "אקסל פרסון מברמסטורפ", על שם חוותו, או בקיצור "ברמסטורפ". בשנת 1937 הוא הוסיף באופן רשמי את שם חוותו לשם משפחתו.

==ראשית חייו==
אקסל פרסון היה בן למשפחת חוואים מהכפר אויה (Öja, כיום בתחומי העיר יסטד שבנפת יסטד) שבמחוז סקונה. מותו בטרם עת של אביו גרם לו לנשור מלימודיו בבית הספר ולאחר שמלאו לו 14 שנים הוא השלים את השכלתו במסגרת חינוך מבוגרים בבית חינוך עממי. החווה של משפחתו הייתה גדולה יחסית. עם נישואיו הוא רכש את חוות ברמסטורפ הסמוכה ומאוחר יותר הוא קיבל את הבעלות המלאה על החווה המשפחתית ורכש כמה חוות נוספות.

==קריירה פוליטית==
פרסון היה פעיל בפוליטיקה המקומית והאזורית וב-1918 הוא נבחר להיות חבר הבית התחתון של הריקסדאג מטעם המפלגה הליברלית, אך ב-1921 הוא לא נבחר מחדש. הוא עבר אל מפלגת "ליגת החוואים" (Bondeförbundet) וב-1929 הוא נבחר שוב לבית התחתון מטעמה. מאז הוא כיהן כחבר הפרלמנט ברציפות עד 1949, כשהחל משנת 1934 הוא שימש כיושב ראש המפלגה.

לאחר שממשלת הסוציאל-דמוקרטים בראשותו של פר אלבין הנסון הופלה על ידי רוב בפרלמנט באביב 1936 קיבל פרסון מנדט מהמלך גוסטב החמישי להקים ממשלת קואליציה לא-סוציאליסטית. משימה זו התגלתה כבלתי אפשרית ולזמן קצר כיהן פרסון כראש ממשלה של מפלגה אחת מיוני ועד ספטמבר 1936. מאחר שממשלה זו כיהנה רק במהלך הקיץ, היא זכתה לכינוי "ממשלת החופשה" (semesterregeringen). פרסון לקח על עצמו את תפקיד שר החקלאות. לאחר הבחירות לבית התחתון שנערכו בספטמבר הוא התפטר מתפקידו כראש הממשלה והמשיך לשמש כשר החקלאות בממשלה החדשה בראשותו של הנסון, שהתבססה על קואליציה של הסוציאל-דמוקרטים עם מפלגת החוואים. באותו תפקיד הוא שימש גם בממשלת הקואליציה הלאומית שהוקמה ב-1939 בראשותו של הנסון עם פרוץ מלחמת העולם השנייה וכיהנה עד לתום המלחמה ב-1945.

==שנותיו האחרונות==
לאחר התפטרותו מממשלת הקואליציה הלאומית שימש פרסון-ברמסטורפ במספר תפקידים בארגונים חקלאיים שונים והמשיך לכהן כיושב ראש מפלגתו וכחבר הריקסדאג, עד שב-1949 הוא נאלץ לפרוש מסיבות בריאות. באותה שנה הוענק לו תואר אבירות מטעם "המסדר המלכותי של הסרפים" והוא חי את שארית חייו בחוותו.

==קישורים חיצוניים==

* [https://sok.riksarkivet.se/Sbl/Presentation.aspx?id=7079 Axel A Pehrsson-Bramstorp - Svenskt Biografiskt Lexikon - riksarkivet] 
* 

קטגוריה:ראשי ממשלת שוודיה
קטגוריה:שרי ממשלת שוודיה
קטגוריה:חברי הריקסדאג
קטגוריה:ילידי 1883
קטגוריה:שוודים שנולדו במאה ה-19
קטגוריה:שוודים שנפטרו ב-1954
ערן ראמי

ערן ראמי (נולד ב-24 במרץ 1968) הוא חצוצרן ומנצח ישראלי.

==ביוגרפיה==
ערן ראמי נולד בישראל והתחיל את לימודי המוזיקה בנגינה בפסנתר בגיל 6 ובנגינה בחצוצרה בגיל 12.

לאחר לימודיו בתיכון תלמה ילין, עשה את שירותו הצבאי בתזמורת חיל האוויר.

אחרי השירות הצבאי יצא ללימודים בבית הספר הגבוה לאמנויות בברלין אצל פרופ' קונרדין גרוט (נגן בפילהרמונית של ברלין), שם השלים תואר ראשון. במהלך שהותו שם היה גם סטודנט באקדמיה ע"ש הרברט פון קאראיין, במסגרתה ניגן עם הפילהרמונית של ברלין במשך שנתיים.

בשנים 1995–2002 שימש כחצוצרן ראשי בתזמורת הסימפונית ירושלים. החל מעונת 2005–2006 הוא חבר בתזמורת הפילהרמונית הישראלית.

בנוסף מופיע גם כמנצח, בין השאר עם התזמורת הקאמרית הישראלית, וכסולן בקונצרטים קאמריים בישראל ומחוצה לה.

כמו כן הוא מלמד באקדמיה למוסיקה ולמחול בירושלים.

==קישורים חיצוניים==

* [https://www.ipo.co.il/artists/ערן-ראמי-חצוצר/ ערן ראמי], באתר התזמורת הפילהרמונית הישראלית
* [https://www.youtube.com/watch?v=YQh8EwPUPFM מאחורי התווים - ערן ראמי, חצוצרן], באתר YouTube
* [https://www.facebook.com/watch/?v=514536759704699 נעימת הנושא מתוך ״רשימת שינדלר״ בביצוע הפילהרמונית הישראלית, בניצוחו של ערן ראמי], בדף פייסבוק של התזמורת הפילהרמונית הישראלית

==הערות שוליים==

קטגוריה:חצוצרנים ישראלים
קטגוריה:בוגרי תלמה ילין
קטגוריה:נגנים בתזמורת הפילהרמונית הישראלית
קטגוריה:מנצחים ישראלים
קטגוריה:נגני תזמורת חיל האוויר
קטגוריה:ישראלים שנולדו ב-1968
מרק אנטואן אוליבייה

מרק אנטואן אוליבייה (; נולד ב-18 ביוני 1996) הוא שחיין צרפתי, בעל מדליית ארד אולימפית (ריו דה ז'ניירו 2016) בשחייה במים פתוחים במשחה ל-10 ק"מ ואלוף העולם (בודפשט 2017) בשחייה במים פתוחים במשחה ל-5 ק"מ.

== ביוגרפיה ==

אוליבייה גדל במשפחה של שחיינים (אביו ואחיו) בעיירה דנן, במחוז נור בחבל או-דה-פראנס. הוא החל להתאמן בשחייה בגיל 7 ובגיל 15 החל להתאמן בשחייה במים פתוחים. כיום הוא שוחה בנרבון.

===2015===
באליפות העולם שנערכה בקאזאן שברוסיה ב-2015 סיים אוליביה במקום שישי במשחה ל-10 ק"מ בתוצאה של 1:50:06.4 שעות, 12.4 שניות ממדליית זהב ו-5.7 שניות ממדליית ארד ובמקום 11 במשחה הקבוצתי ל-5 ק"מ בתוצאה של 56:50.9 דקות. נוסף לכך, הוא השתתף במשחה ל-25 ק"מ, אך לא סיים אותו.

===2016===
באליפות אירופה בשחייה במים פתוחים שנערכה בהורן, הולנד ביולי 2016 זכה אוליבייה במדליית ארד, במשחה ל-10 ק"מ בתוצאה של 1:55:21.6 שעות, אחרי פרי וירטמן מהולנד (1:55:20.6 שעות) וג'ק ברנל מבריטניה (1:55:21.2 שעות). 

באולימפיאדת ריו דה ז'ניירו (2016) זכה אוליבייה במדליית ארד בשחייה במים פתוחים במשחה ל-10 ק"מ בתוצאה של 1:53:02.0 שעות, אחרי פרי וירטמן מהולנד (1:52:59.8 שעות) וספירידון יאניוטיס מיוון (1:52:59.8 שעות). זו ליג'ן מסין שדורג רביעי קבע תוצאה זהה לשלו.

===2017===
באליפות העולם שנערכה בבודפשט, הונגריה ביולי 2017 זכה אוליבייה ב-3 מדליות, 2 זהב ו-1 ארד. מדליות זהב, במשחה ל-5 ק"מ אישי בתוצאה של 54:31.4 דקות, לפני מריו סנזולו מאיטליה (54:32.1 דקות) וטימותי שטלוורת מבריטניה (54:42.1 דקות) ובמשחה ל-5 ק"מ קבוצתי ביחד עם אוסיאן קסיניול, לוגן פונטן ואורלי מולר בתוצאה של 54:05.9 דקות, לפני ארצות הברית (54:18.1 דקות) ואיטליה (54:31.0 שעות). מדליית ארד, במשחה ל-10 ק"מ בתוצאה של 1:51:59.2 שעות, אחרי פרי וירטמן (1:51:58.5 שעות) וג'ורדן וילימובסקי מארצות הברית (1:51:58.6 שעות).

===2019===
באליפות העולם שנערכה בקוואנגג'ו, קוריאה הדרומית ביולי 2019 זכה אוליבייה במדליית כסף במשחה ל-10 ק"מ בתוצאה של 1:47:56.1 שעות, אחרי פלוריאן ולברוק (1:47:55.9 שעות) ולפני רוב מופלס (1:47:57.4 שעות), שניהם מגרמניה.

===2021===
באולימפיאדת טוקיו (2020) סיים אוליבייה במקום שישי במשחה מים פתוחים ל-10 ק"מ בתוצאה של 1:50:23.0 שעות.

== קישורים חיצוניים ==

* [http://www.fina.org/athletes/marc-antoine-olivier מרק אנטואן אוליבייה], באתר FINA 

== הערות שוליים ==

קטגוריה:שחייני חופשי
קטגוריה:שחייני מים פתוחים צרפתים
קטגוריה:אלופי עולם בשחייה במים פתוחים
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:זוכי מדליית ארד אולימפית מצרפת
קטגוריה:צרפתים שנולדו ב-1996
כובאר

כּוֹבָּאר (בערבית: كوبر, תעתיק מדויק: כובר) הוא כפר פלסטיני בהרי בנימין, בנפת רמאללה ואל-בירה, בין ההתנחלויות נווה צוף, נחליאל ועטרת, כ-13 קילומטר מצפון מערב לרמאללה. הכפר נמצא בגובה 670 מטר מעל פני הים.

==היסטוריה==
===היסטוריה מוקדמת===
בשנת 1517 עבר הכפר, ככל ארץ ישראל, לשליטת האימפריה העות'מאנית. במפקד של שנת 1596 נמנו בכפר 31 משפחות, כולן מוסלמיות. בשנת 1863 ביקר בכפר ויקטור גרן וציין שבכפר גרים כ-600 תושבים ויש בו מסגד על שם שייח' אחמד. ברשימת יישובים משנת 1870 נמנו בכפר 220 גברים ב-48 בתים.

במפקד האוכלוסין של שנת 1922, שנערך על ידי שלטונות המנדט הבריטי, נמנו בכפר 447 תושבים, שלושה מהם נוצרים והיתר מוסלמים. במפקד אוכלוסין 1931 של ארץ ישראל נמנו בכובאר 122 בתים מאוכלסים, בהם התגוררו 546 תושבים, כולם מוסלמים.
ב-1945 נמנו בכפר 610 תושבים, כולם מוסלמים. הכפר השתרע על 9,678 דונם, מהם 33 דונם של שטח בנוי, והשאר אדמות חקלאיות.

===אחרי 1948===
בעקבות הסכמי שביתת הנשק בתום מלחמת העצמאות נכלל הכפר בשטח יהודה ושומרון שבשליטת ירדן. במלחמת ששת הימים, בשנת 1967, עבר הכפר, עם כל יהודה ושומרון, לשליטת ישראל. לפי הלשכה הפלסטינית המרכזית לסטטיסטיקה, בשנת 2007 התגוררו בכפר 3,456 תושבים. בהתאם להסכמי אוסלו, 5,324 דונם משטחי הכפר, ובהם כל אוכלוסיית הכפר, נמצאים בשטח B, ו-4,581 דונם משטחי הכפר, שהם שטחים חקלאיים ושטחים פתוחים, נמצאים בשטח C.

==מאפיינים בהווה==
בכפר פועלים שלושה בתי ספר וארבעה מסגדים. בסביבתו נמצאים אתרים ארכאולוגיים אחדים, שבהם נמצאו ממצאים החל מתקופת הברזל.

מן הכפר יצאו 18 מחבלים שרצחו ישראלים, בהם מרואן ברגותי וכן מבצעי רצח בני משפחת סולומון בחלמיש ופיגוע הירי בגבעת אסף.
בניסן תשפב נעצר בכפר מעאד חאמד, מחוליית המחבלים שרצחה את מלאכי רוזנפלד.

== ערים תאומות ==

* 

==קישורים חיצוניים==

* [http://vprofile.arij.org/ramallah/pdfs/vprofile/Kobar_vp_En.pdf Kobar Village Profile], Applied Research Institute - Jerusalem (ARIJ), 2012 

==הערות שוליים==

קטגוריה:נפת רמאללה ואל-בירה
לימן (גוף מים)

[[לימן הדניסטר בשפך הדניסטר]]
לימן (ברוסית: Лиман) היא לגונה שנוצרה מהצפת עמק או שטח נמוך אחר בקרבת חוף, מקווה מים גדול יותר, או על גדת נהר.

בדרך כלל הלימן מופרד מגוף המים האחר על ידי סף שנוצר מחול או סחף. עודפי המים של הלימן נשפכים לגוף המים האחר מעל הסף או דרך פתח צר בסף. הלימנים נחלקים לשני סוגים לפי מקור המים: לימנים מריטימים, שמקורם בים או באגם, ולימנים פלוביאלים, שמקורם בנהר או נחל. בדרך כלל מי הלימן הם מים מלוחים.

מקור השם הוא בצורה הרוסית שניתנה למילה היוונית λιμένας, שמשמעותה נמל או מפרץ.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:לגונות
קטגוריה:צורות נוף פלוביאליות
אגם סנגוב

אגם סנגוב
אגם סנגוב (ברומנית: Lacul Snagov), האגם הטבעי הגדול ביותר ברומניה, הוא לימן פלוביאלי שיצר נחל יאלומיצה ברומניה, במרחק של כשלושים קילומטרים מבוקרשט.

שטח האגם הוא 5,75 קילומטרים רבועים, רוחבו הממוצע כ -250 מטר ועומקו המקסימלי 9 מטרים. צורת האגם מוארכת ומפותלת מאוד, עם 11 מפרצים עיקריים. מקור המים העיקרי של האגם הוא קבוצת מעיינות תת-קרקעיים. בתוך האגם יש אי, הנושא אותו שם ובו שוכן מנזר סנגוב. על חופי האגם משתרע יער סנגוב. המקום מהווה שמורת טבע. באגם, באי ועל שפת האגם יש תנועת מטיילים ושיט סירות.

האגם עשיר בדגה מגוונת, בין היתר שפמנון מצוי, קרפיון מצוי, זאב נהרות צפוני וזנים נוספים של דגי מאכל.

מסביב לאגם יש כמה כפרים, כולל כפר הנושא את השם סנגוב.
==הערות שוליים==

סנגוב